section_heading: Prvi svjetski rat
paragraph_text: U rujnu 1916. imenovan je načelnikom stožera 7. armije na kojoj dužnosti se nalazi svega mjesec dana. Potom, u ožujku 1917., istodobno s imenovanjem Karla Kirchbacha za zapovjednikom 4. armije, postaje načelnikom stožera navedene armije. Navedenu dužnost obnaša do njezinog raspuštanja u ožujku 1917. godine. U međuvremenu je, u lipnju 1917., promaknut u čin general bojnika. Nakon raspuštanja 4. armije imenovan je zapovjednikom 10. pješačke brigade. Navedena brigada nalazila se na Talijanskom bojištu u sastavu 5. pješačke divizije, te u sastavu iste sudjeluje u lipnju u Bitci na Piavi, te u listopadu u Bitci kod Vittoria Veneta.